16. ΑΠΟΦΑΣΙΣ ΥΠΟΥΡΓΟΥ  ΔΗΜΟΣΙΑΣ ΤΑΞΕΩΣ Αριθ.5748/295/6   της 3/6 Μαΐου 1968  (ΦΕΚ Β΄ 226)  Περί τροποποιήσεως της υπ’ αριθ. 2831/295/5 από 20.3.1967 αποφάσεως.  Έχοντες υπ’ όψει: 1)Τας διατάξεις α)των άρθρ. 5 και 7 του Ν.Δ. 4019/1959 (248) «περί κυρώσεως της υπ’ αριθ. 1018/58 πράξεως του Υπουργικού Συμβουλίου «περί διακοπής της παρά τω Ι.Κ.Α. ασφαλίσεως των οικογενειών των αστυνομικών υπαλλήλων και συστάσεως Κλάδου Υγείας παρά τω Ε.Τ.Υ.Α.Π.», β)του Ν.Δ. 4426/1964 (208) «περί συστάσεως Υπουργείου Δημ. Τάξεως», 2)την από 5.4.1968 σύμφωνον γνώμην του Διοικητικού Συμβουλίου του Ε.Τ.Υ.Α.Π. «περί μειώσεως της συμμετοχής των ησφαλισμένων εις τας δαπάνας φαρμάκων», διατυπωθείσαν εις το υπ’ αριθ. 83/5.4.68 πρακτικόν αυτού και 3)την υπ’ αριθ. 5576/295/5 από 15.4.68 πρότασιν του Αρχηγού Αστυνομίας Πόλεων, αποφασίζομεν: Τροποποιούντες την υπ’ αριθ. 2831/295/5 από 20.3.1967 (ΦΕΚ τ. Β΄ 216) ημετέραν ομοίαν καθορίζομεν από 1.5.1968 την συμμετοχήν του Κλάδου Υγείας επί των δαπανών εξωνοσοκομειακής φαρμακευτικής περιθάλψεως των ησφαλισμένων περί ης η παρ. 11 στοιχ. Α΄ ταύτης κατά κατηγορίας ως εξής: α)Δια τα μέλη οικογενείας υπαλλήλων, αστυνομικών και διοικητικών 20%, β)δια τους συνταξιούχους, συζύγους αυτών και συνταξιοδοτουμένας χήρας 15% και γ)δια τα μέλη οικογενείας συνταξιούχων, προγονούς και άρρενας αδελφούς υπαλλήλων μέχρι 18 ετών 60% καθοριζομένης ούτω αντιστοίχως της συμμετοχής των μετόχων εις ποσοστόν 10% δια τας υπό στοιχ. α΄ και β΄ κατηγορίας και 40% δια την υπό στοιχ. γ΄ κατηγορίαν. Η παρούσα δημοσιευθήτω δια της Εφημερίδος της Κυβερνήσεως.  4.ΒΑ.α.15-16 Επικουρικό Ταμείο Υπαλλήλων Αστυνομίας Πόλεων (Ε.Τ.Υ.Α.Π.)   1285  